Source: https://tax-fin-lex.si/Zbirke/SodnaPraksaList?nodeId=19e6c733-85f9-4c8d-9e98-88bd158b750d
Timestamp: 2019-12-11 00:28:25+00:00
Document Index: 3573979

Matched Legal Cases: ['Sodišče ', 'sodišče ', 'Sodišče ', 'ZKP ', 'sodišče ', 'ZKP ', 'Sodišče ', 'ZKP ', 'sodišče ', 'sodišče ']

Sodba I Up 1019/2005
VS17531
ZDen člen 3, 4, 5, 44, 44/1, 44/3. ZUS člen 73.URS člen 14.
vračanje premoženja - nepremičnine - stanje in vrednost premoženja ob podržavljenju
Podržavljeno premoženje se vrača po stanju ob podržavljenju, ob upoštevanju njegove sedanje vrednosti.
Sklep I Up 1/2004
PRAVO DRUŽB - UPRAVNI SPOR
VS17599
ZUS člen 34, 60, 75. ZZVO člen 4, 8.
prenehanje članstva v Zbornici za zasebno varovanje - upravni spor - zavrženje tožbe - akt, ki se izpodbija s tožbo ni upravni akt - akt o zavrnitvi ugovora zoper akt o prenehanju članstva
V upravnem sporu ni mogoče v skladu s 1. členom ZUS izpodbijati akta, če ne gre za akt, ki bi bil izdan v postopku za izvrševanje javnih pooblastil na podlagi določb ZZVO.
Sodba I Up 1057/2005
VS17533
ZDen člen 2, 3. ZUS člen 73.
povečanje solastninskega deleža
Če so bila ob nacionalizaciji iz nacionalizacije izvzeta vrednostno neenaka stanovanja oz. deli nepremičnine v korist bivših lastnikov, tega vprašanja ni mogoče reševati v denacionalizacijskem postopku, ker za to v ZDen ni podlage, če o tem ni izrecnega sporazuma med vsemi bivšimi lastniki.
Sklep I Up 1041/2005
VS17678
ZDen člen 57, 57/1, 57/3. ZUS člen 25, 25/1-2, 25/3-1, 60, 60/1-1, 72, 72/2, 74.
denacionalizacija - stvarna pristojnost pritožbenih organov - bistvena kršitev določb postopka v upravnem postopku
Sodišče mora v upravnem sporu po uradni dolžnosti paziti na stvarno pristojnost upravnih organov. Za odločanje o vračanju stavbnih zemljišč je po ZDen na drugi stopnji pristojno ministrstvo, pristojno za okolje in prostor; za odločanje o vračanju kmetijskih zemljišč pa je na drugi stopnji pristojno ministrstvo za kmetijstvo, gozdarstvo in prehrano.
Sodba I Up 819/2005
VS17646
ZDen člen 3, 4, 5, 9, 9/1, 62, 62/2-6, 63, 63/3. ZUS člen 73.
denacionalizacija - upravičenec do denacionalizacije - državljanstvo upravičenca
Če prejšnji lastnik ob podržavljenju na način iz 3. oz. 4. člena ZDen ni bil jugoslovanski državljan oziroma to državljanstvo po 9.5.1945 ni bilo priznano z zakonom ali mednarodno pogodbo, ni upravičenec po ZDen in mu zato premoženja ni mogoče vrniti.
Sklep I Up 1228/2002
VS17589
ZAPPNI člen 4, 4/2.ZPlaP člen 79, 79/2,81, 81/2, 84, 84/4.
sprememba deponiranih podpisov - stranka v postopku - prenehanje pravne osebe - zavrženje tožbe
Ker je Agencija Republike Slovenije za plačilni promet s 1.1.2003 prenehala obstajati, ne more več biti stranka v tem postopku.
Sodba I Up 1427/2005
ZAzil člen 27, 27/1-1, 27/1-3, 36, 36/5, 39. ZUS člen 72, 72/3, 73.
azil - omejitev gibanja - pritožbeni razlogi
Če stranka v pritožbi ne navede razlogov, iz katerih izpodbija sodbo prvostopnega sodišča, pritožbeno sodišče po uradni dolžnosti preizkusi, ali je v prvostopni sodbi smotno uporabljeno materialno pravo oziroma so podane bistvene kršitve pravil postopka v upravnem sporu iz 3. odstavka 72. člena ZUS. Če ti razlogi niso podani, pritožbo zavrne in potrdi prvostopno sodbo.
Sodba I Up 929/2003
VS17625
ZUS člen 59, 67, 73.
denacionalizacija stavbnih zemljišč - odločanje o zahtevi - lastništvo in vrednost podržavljenih nepremičnin v času podržavljenja
Za odločanje o denacionalizacijski zahtevi je pravno pomembno dejansko stanje glede lastništva podržavljenih nepremičnin in njihove vrednosti v času podržavljenja.
Sodba I Up 1409/2005
ZAzil člen 34, 34/1-2, 35, 35/2-1, 35/2-2, 36, 36/1. ZUS člen 67, 67/2,72, 72/2, 72/4, 73.
azil - pospešeni postopek - očitno neutemeljena vloga - preganjanje - zavajanje organa in zloraba postopka
Če je iz prosilčeve prošnje za azil očitno, da mu v izvorni državi ne grozi preganjanje, in če se v postopku ugotovi, da je zlorabljal postopek in zavajal organ s tem, da se je v istem postopku različno predstavljal, se taka prošnja zavrne kot očitno neutemeljena v pospešenem postopku.
Sklep I Up 1028/2005
VS17647
ZDen člen 3, 4, 54, 57, 57/1, 57/3. ZUS člen 25, 25/1-2, 25/3-3, 60, 60/1-1, 72, 72/2, 74.
denacionalizacija - vračanje kmetijskih zemljišč - stvarna pristojnost organa druge stopnje
O vračanju kmetijskih zemljišč v postopku denacionalizacije odloča na drugi stopnji ministrstvo, pristojno za kmetijstvo, gozdarstvo in prehrano. Če je ministrstvo, pristojno za okolje in prostor kot organ, ki je na drugi stopnji pristojen odločati o vračanju stavbnih zemljišč, ugotovilo, da ne gre za vračanje stavbnih zemljišč, bi moralo prvostopno odločbo odpraviti in zadevo vrniti v nov postopek prvostopnemu organu, ne pa, da je samo odločalo o vračanju kmetijskih zemljišč v obliki odškodnine.
Sodba I Up 771/2002
VS17600
ZPKri člen 1, 2, 4,5, 10. ZUS člen 73.
status svojca pokojnega političnega zapornika - pravne podlage za priznanje statusa svojca pokojnega političnega zapornika ni v ZPKri
Iz določb ZPKri je mogoče sklepati, da v tem zakonu ni zakonske podlage za priznanje statusa svojca pokojnega političnega zapornika in za priznanje pravice do odškodnine iz tega naslova.
Sklep I Up 1275/2002
VS17653
ZTel člen 35, 35/4. ZUS člen 75, 75/3.
pristojbina za uporabo radijskih frekvenc - stranka v upravnem sporu - pristojnost odločanja v zadevah s področja telekomunikacije
Čeprav je bila med tem postopkom spremenjena pristojnost odločanja v zadevah s področja telekomunikacij (Zakon o telekomunikacijah - ZTel-1, Ur.l. RS, št. 30/2000 in 110/02-ZGO-1, z uveljavitvijo katerega je prenehal veljati ZTel, ter Zakon o elektronskih komunikacijah - ZEKom, Ur.l. RS, št. 43/04 in 86/04, z uveljavitvijo katerega je prenehal veljati ZTel-1) ter predvideno enostopenjsko upravno odločanje, to po presoji pritožbenega sodišča na odločitev v obravnavani zadevi ne vpliva. Nedokončane zadeve se morajo končati v postopku, kot je veljal ob izdaji prvostopnega upravnega sklepa, torej dvostopenjskem upravnem postopku.
Sodba I Up 611/2002
VS17571
ZPKri člen 2, 2/4, 10, 10/4. ZUS člen 73.
poprava krivic - politični zapornik - status svojca bivšega političnega zapornika
ZPKri ne določa statusa svojca pokojnega bivšega političnega zapornika, pač pa status političnega zapornika, status po vojni pobite osebe in status svojca po vojni pobite osebe.
Sodba I Up 1378/2005
VS17639
ZAzil člen 35, 35/2. ZUS člen 77, 77/2-1.
azil - zavrnitev prošnje za azil - očitno neutemeljena prošnja - krvno maščevanje
Sodišče prve stopnje je napačno presodilo tožnikovo prošnjo za azil, saj iz nje, po presoji pritožbenega sodišča, ne izhaja, da bi bil tožnik ogrožen zaradi krvnega maščevanja.
Sodba Kp 16/2005
VS22988
KZ člen 112, 112/3, 146, 146/1.
kazniva dejanja zoper človekove pravice in svoboščine - grdo ravnanje - sled poškodbe - motiv - zastaranje kazenskega pregona - pretrganje zastaranja - zastaranje kazenskega pregona ob spremembi pravne opredelitve kaznivega dejanja
Za sled poškodbe se ne zahteva, da je zaznavna z vidom. Pri kaznivem dejanju grdega ravnanja po 1. odstavku 146. člena KZ motiv ni bistvenega pomena. Vsaka odredba za razpis glavne obravnave pretrga tek zastaranja v smislu 3. odstavka 112. člena KZ, zato okoliščina, da je državni tožilec delno spremenil opis dejanja in spremenil pravno opredelitev dejanja, ne vpliva na tek in pretrganje zastaranja zaradi istega historičnega dogodka, ki pomeni kaznivo dejanje.
Sodba I Ips 173/2004
VS22941
ZKP člen 371, 371/1-9, 371/2, 354, 354/1.
bistvena kršitev določb kazenskega postopka - identiteta med obtožbo in sodbo - izvajanje dokazov - zavrnitev dokaznega predloga - kršitev pravice do obrambe
S tem ko je sodišče prve stopnje v svoji sodbi pojasnilo, da je ugotovilo pomoto v označbi letnice v izreku obtožnice (v eni navedbi letnice se omenja leto 1988, v ostalih treh navedbah pa leto 1998) in je v izreku sodbe navedlo pravilno letnico, ni ravnalo v nasprotju z določbami 354. člena ZKP in tako tudi ni zagrešilo kršitve po 9. točki 1. odstavka 371. člena ZKP. Sodišče bi kršilo obsojenčevo pravico do obrambe, če bi zavrnilo predlog obrambe za sprejem materialnopravno relevantnega dokaza, katerega relevantnost in možnost izvedbe sta izkazani z zadostno stopnjo verjetnosti, ne pa tudi v primeru, ker postavljeni zagovornik ni predlagal dokazov, ki so bili "izjemno pomembni za odločanje".
Sodba Kp 9/2005
ZKP člen 392, 392/5, 380, 380/1.
pritožba zoper sodbo sodišča prve stopnje - zmotna ugotovitev dejanskega stanja - sprememba sodbe - razveljavitev sodbe - obravnava pred sodiščem druge stopnje
Ko bo pritožbeno sodišče drugače ugotovilo odločilno dejstvo, ki ga je sodišče prve stopnje ugotovilo z napačnim sklepanjem, bo lahko spremenilo sodbo sodišča prve stopnje, ne da bi opravilo obravnavo (5. odstavek 392. člena ZKP).
Sodba III Ips 13/2004
VS40873
ZPP člen 41, 41/1, 41/2, 377, 490.
dovoljenost revizije - gospodarski spor - vrednost spornega predmeta - kumulacija tožbenih zahtevkov - regresni zahtevki delavcev - zavrženje revizije
Kadar jamstveni in preživninski sklad RS uveljavlja regres za plačila obveznosti delavcem stečajnega dolžnika, se pri ugotavljanju dovoljenosti revizije vrednost spornega predmeta presoja po vrednosti plačila vsakemu delavcu posebej.
Sodba in sklep I Up 510/2004
VS17636
ZUS člen 62, 75, 75/3.OZ člen 147, 147/1.URS člen 23.
ustava - kršitev ustavnih pravic - sojenje brez nepotrebnega odlašanja - povrnitev škode - pravila odškodninskega prava - pasivna legitimacija
Za povrnitev škode zaradi kršitve ustavne pravice do sojenja brez nepotrebnega odlašanja, veljajo pravila odškodninskega prava. Pasivno legitimirana je zato Republika Slovenija.